User:Robertjini/இளைஞர்கள்

யார் இளைஞர்கள்?.
14 வயது முதல் 35 வயது வரையிலான திருமணம் ஆகாத ஆண் மற்றும் பெண்களை இளைஞர்கள் என்று கூறுகிறோம்.உடல் மற்றும் மன ரீதியாக இளைஞர்கள் அபரிவிதமாக வளர்கிறார்கள்.இளமை பருவத்தை முன் இளமை பருவம் இளமை பருவம் பின் இளமை பருவம் என மூன்றாக பிரிக்கலாம். முன் இளமை பருவமானது 14 வயது முதல் 18 வயது வரையிலானது. அதிகமான உடல் வளர்ச்சியை கொணடிருக்கும் பருவமிது.மனது கவர்ச்சிக்கு மயங்கும். ஏன் எதற்கு என்ற கேள்விகள் மனதில் எழும். இளமைபருவமானது 18 முதல் 25 வயது வரையிலானது. அதி வேகமான செயல்பாட்டை வெளிப்படுத்தும் பருவமிது.சவால்களக்கு அதிக முக்கியத்துவம் கொடுக்கும் பருவமிது. பின் இளமைபருவமானது 25 முதல் 35 வயது வரையிலானது. சிந்தித்து முறையாக திட்டமிட்டு செயல்படும் பருவமிது.

இளைஞர் சக்தி்
ஒளி படைத்த கண்ணினாய் வா வா..... உறுதி கொண்ட நெஞ்சினாய் வா வா..... என்னும் பாரதியின் வரிகள் இளைஞனை மையப்படுத்தியதாகும்.பாய்ந்தோடும் காட்டாற்றை போன்றவர்கள் இளைஞர்கள். அணுவை பிளக்கும்போது வெளிப்படும் அதிகமான சக்தியை விட மிக அதிகமான ஆற்றலை கொண்டவர்கள்.இடைவிடா உள்ளத்தோடு நினைத்ததை முடிக்க பாடுபடுபவர்கள் இளைஞர்கள்.அவர்கள் உருவாக்கப்படும் விதத்தை பொறுத்து சமூக ஆக்க அழிவுகளை ஏற்ப்படுத்தக் கூடியவர்கள்.

இளைஞர்களை முழுமனிதர்களாக உருவாக்க
இளைஞர்கள் இல்லாத சமூகம் ஒரு நோய்வாய்பட்ட சமூகமாகத்தான் இருக்கும் என்பதை யாராலும் மறுக்க இயலாது. இன்றைய சமூகத்தின் தூண்களாக செயல்பட்டுக் கொணடிருப்பவர்கள் இளைஞர்கள்.சமூகத்தின் வளர்ச்சிக்காக தன்னையே அர்ப்பணித்து செயல்பட்டு கொணடிருக்கும் இளைஞர்கள் பலர் உள்ளனர்.அதே நேரத்தில் இளைஞர்களில் சிலர் இந்த சமூகத்தின் வளர்ச்சிககு தடைக்கல்லாகவும் சமூக சீரழிவிற்கு காரணமாகவும் அநீதிக்கு ஆதரவாளர்களாகவும் உள்ளனர். இளைஞர்கள் பட்டறிவு அற்றவர்கள்.அதனால் சில விளைவுகள் அவர்களுக்கு புரிவதில்லை.அத்தகைய நிலையை மாற்ற அவர்களுக்கு முறையான பயிற்சிகள் வழங்கப்பட வேண்டும் உணர்த்தப்பட வேண்டும். மாறாக அவர்கள் மீது கோபப்படுவது ஆத்திரப்படுவது அவர்களிடையே வெறுப்பை உருவாக்கும். இளைஞர்களை முழுமனிதர்களாக உருவாக்க அவர்களை புரிந்து கொள்வதும் அவர்கள் தன்னையே புரிந்து கொள்ள உதவுவதும் நம் ஒவ்வொருவரின் கடமையாகும்.

இளைஞர்களின் மனநிலை
*மாற்றத்தை விரும்புபவர்கள் *கனவுகள் அதிகமாக கொண்டவர்கள் *சாதிக்க விரும்புபவர்கள் *பிறரை கவர வேண்டும் என்ற உணர்வு கொண்டவர்கள் *தன்னைப்பற்றிய தாழ்வு மனப்பான்மை கொண்டவர்கள் *புதுமையை விரும்புபவர்கள் *சுதந்திரமாக இருக்க விரும்புபவர்கள் *தான் என்ற உணர்வை வெளிப்படுத்துபவர்கள் *புகழ்ச்சியை விரும்புபவர்கள் *பிறரை குறைவாக மதிப்பிடுபவர்கள் *கேள்வி கேட்பவர்கள் *வித்தியாசமான பார்வை அணுகுமுறை கொண்டவர்கள் *தோல்வியை ஏற்றுக்கொள்ளாத மனம் கொண்டவர்கள் *உதவி செய்யும் மனப்பான்மை கொண்டவர்கள் *மகிழ்ச்சியாக இருக்க விரும்புபவர்கள் *எதிர்பார்ப்பில்லாமல் செயல்படுபவர்கள் *கோபத்தை இடம் பொருள் பாராமல் வெளிப்படுத்துபவர்கள் *போராடும் குணம் கொண்டவர்கள் *நம்பிக்கை கொண்டவர்கள் *கடினமாக உழைப்பவர்கள் *நினைத்ததை அடைய விரும்புபவர்கள் *தன்னலமற்றவர்கள் *பயமில்லாதவர்கள் *நனறியுணர்வ கொண்டவர்கள் *புறங்கூறுபவர்களை அடியோடு வெறுப்பவர்கள் *தன்னுடைய தவறை ஏற்றுக்கொள்ளாதவர்கள் *பிறரில் குற்றம் கண்டுபிடிப்பதை அதிகமாக விரும்புபவர்கள்

இளைஞர்களோடு உள்ள உறவை வளர்த்தெடுக்க
இளைஞர்களோடு ஏற்பட்ட உறவின் முறிவு கண்ணாடியில் ஏற்பட்ட கீறல் போன்றது.எனவே அவர்களோடு உள்ள உறவை வளர்த்தெடுப்பது நம் ஒவ்வொருவரின் கடமையாகும்.அதற்காக, #அவர்கள் எடுக்கும் புதிய முயற்சிகளை ஆதரிப்பது ஊக்கப்படுத்துவது #இளைஞர்களை அடிக்கடி பாராட்டுவது புகழ்வது அவர்களின் நற்பண்புகளுக்காக #அவர்கள் சுதந்திரமாக அதே நேரத்தில் வெளிப்படையாக நேர்மையாக வாழ்வதற்கான வழிமுறைகளை உருவாக்குவது #அவர்களைப் பற்றி அவர்களின் தனித்தன்மையை பற்றி உயர்வாக பேசி தாழ்வு மனப்பான்மையை போக்க முயல்வது #அவர்கள் கேட்கும் கேள்விகளுக்கு உரிய முறையில் பதிலளிப்பது ஊக்கமூட்டுவது #அவர்கள் தோல்வியை சந்திக்கும்போது உடனிருந்து தன்னம்பிக்கையை வளர்த்தெடுப்பது #அவர்கள் மகிழ்ச்சியோடு இருக்கும்போது அவர்களின் மகிழ்ச்சியில் பங்கு கொள்வது #இளைஞர்களை புரிந்து கொண்டு அவர்களோடு நட்பாக பழகுதல். அவர்களுக்கும் அவர்களின் உணர்வுகளுக்கும் மதிப்பளித்தல் #இளைஞர்கள் பேசுவதை செவிமடுப்பது உற்சாகமூட்டுவது #இளைஞர்கள் கோபப்படும் போது அமைதியோடு இருந்து உண்மையை புரிய வைத்தல் #இளைஞர்கள் செயயும் தவறுகளை உரிய நேரத்தில் தனியாக எடுத்துரைப்பது உணர்த்துவது #இளைஞர்களின் நம்பிக்கையை பெறுதல் #அவர்களுக்கு எடுத்துக்காட்டாக விளங்குவது #இளைஞர்களிடம் எதிர்பார்ப்பதை அவர்களுக்கு கொடுப்பது #இளைஞர்களை முன்னிறுத்துவது #உறவுகளில் முறிவு ஏற்படும்போது தானே சென்று உறவுகளை புதுப்பித்துக்கொள்வது #தினமும் இளைஞர்களுக்காக நேரம் ஒதுக்கி அவர்களோடு மனம் விட்டு பேசுவது உறவாடுவது

இளைஞர்கள் சந்திக்கும் சவால்கள்
1) திறந்த மனதோடு நேர்மையாக வாழும் இளைஞர்களை சந்தேகப்படும்போது அவர்கள் தவறான வழிகளில் பயணிக்க வாய்ப்புகளுண்டு. 	2)  சமூகத்தால் பெற்றோரால் இளைஞர்கள் மதிப்புடன் ஏற்றுக் கொள்ளபடாத போது அவர்கள் இளைஞர்களால் ஒதுக்கப்படுகிறார்கள். 3) சிறியவர்கள் என்று இளைஞர்களின் கருத்துக்கள் கேட்கப்படாத போது கோபத்தால் விரக்தி அடைகிறார்கள். 	4)  சமூக ஏற்றத்தாழ்வுகள் இளைஞர்களிடையே தாழ்வு மனப்பான்மையை அதிகரிக்கச் செய்கிறது. 5) இளைஞர்களின் அதிவேகம் பல நேரங்களில் அவர்களின் வாழ்வை கேள்விக்குறியாக்கி விடுகிறது. 	6)  இன்றைய ஊடகங்களை பற்றிய விழிப்புணர்வு இல்லாமல் தவறான வழியில் ஊடகங்களால் வழிநடத்தப்படுகிறார்கள். 7) சமூகத்தில் வாழும் தவறான நபர்களால் கவர்ந்திழுக்கப்பட்டு தவறான பாதையில் செல்கிறார்கள். 	8)  வேலையில்லாமல் சமூகத்தால் பெற்றோரால் அவமதிக்கப்படும்போது விரக்தி அடைகிறார்கள். 9) பெண்களுக்கு எதிரான அநீதிகள் இளம்பெண்களின் வாழ்வை அழித்துவிடுகிறது. 	10) ரசிகர் மன்றங்கள் அரசியல் கடசிகள் இளைஞர்களிடையே பலவேறு பிரச்சனைகளை உருவாக்கி அவர்களை அழிவுக்குட்படுத்துகின்றன. 11) கலாச்சார சீரழிவு இளைஞர்களை கவர்ந்து சமூக பாரம்பரிங்களையும் உணர்வுகளையும் அழித்து வன்முறையை தூண்டுகின்றன. 	12) கல்வி வியாபாரம் மற்றும் இன்றைய கல்வி இளைஞர்களிடையே மனித மதிப்பீடுகளை அழித்து வியாபார உலகை நிலைநிறுத்துகிறது. பெற்றோர்களும் இதை இளைஞர்கள் மீது புகுத்துகின்றனர். 13) ஊடகங்கள் இளைஞர்களை சிந்திக்க விடாமல் அவர்களுடைய ஆற்றல்கள் திறமைகள் வலிமைகளை வீணடித்து பணம் சம்பாதித்துக் கொண்டிருக்கின்றன. 	14) வறுமையில் உழலும் இளைஞர்கள் சமூக அழிவு சக்திகளால் வன்முறையின் கருவிகளாய் மாற்றப்படுகிறார்கள். 15) நிரந்தரமற்ற செல்வம் பதவி புகழ் அழகின் மீது ஆசை வைத்து இளைஞர்கள் தங்களை தாங்களே அழித்துக்கொள்கிறார்கள். 	16) சமூகத்தில் நிலவி வரும் ஊழல் இளைஞர்களின் வாய்ப்புகளை பறித்து அவர்களை கோபப்படுத்துகிறது.

இன்றைய இளைஞர்களின் நிலை
@சில பெற்றோர்கள் இளைஞர்களின் திறமைகளை இனம் கண்டு வளர்த்தெடுக்காமல் தங்களுடைய கனவுகளை நிறைவேற்ற அவர்களை நிர்ப்பந்தித்து அவர்களின் ஆற்றல்களை அழித்து நம்பிக்கை உழைப்பு உணர்வுகளை திசை திருப்பி விடுகின்றனர். @இளைஞர்களின் மேல் உள்ள தவறான கண்ணோட்டத்தால் அவர்களின் நம்பிக்கையை இழந்து விடுகின்றனர் பலர்.மனந்திறந்து உறவாட வேணடிய அவர்களின் மீது சந்தேகத் தீ பதிக்கப்படுகிறது. இதுவே அவர்களின் வாழ்வை திக்கு முக்காடச் செய்கிறது. @இளைஞர்களின் புதுமையை புகுத்தும் தன்மையையும் வித்தியாசமான அணுகுமுறைகளையும் அவர்களுடைய சிறு சிறு மகிழ்ச்சியையும் மட்டம் தடடுவது இழிவாக பேசுவது போன்ற செயல்கள் பெரியவர்களை அவர்களிடமிருந்து முழுவதுமாக பிரித்து விடுகிறது. @ஜாலி என்று ஆரம்பித்து போதைக்குள் புதைந்து கொணடிருக்கும் இளைஞர் கூட்டம் இன்று ஏராளம். இவர்கள் தன்னையும் தன்னுடைய குடும்பத்தையும் சமூகத்தையும் அழிவுப் பாதைக்கு இட்டுச் செல்கிறார்கள் என்பதில் சந்தேகமில்லை. @வன்முறையால் வக்கிரமாகும் உலகில் இளைஞர்களின் பங்களிப்ப மிக அதிகம். இவர்கள் மனித தன்மையற்ற மிருகங்களாக செயல்படுவது நம்முடைய உருவாக்குதலின் குறைபாடு என்பது ஏற்றுக் கொள்ளப் படவேண்டும். @பெற்றோர்களின் எதிர்பார்ப்புகளால் நிர்ப்பந்திக்கப்படக்கூடிய இளைஞர்கள் கோபத்தாலும் விரக்தியாலும் மனநோய்க்கு ஆளாகின்றார்கள். @கலாச்சார சீரழிவினால் இளைஞர்கள் தவறான உறவுகள் மூலம் கொடும் நோய்களிலும் பெரும் பிரச்சனைகளிலும் சிக்கித் தவிக்கிறார்கள். @பிரச்சனைகளை எதிர்கொள்ளத் தெரியாமல் தன்னையே மாயத்துக் கொள்ளும் தவறான பாதைகளை தேர்ந்து கொள்ளும் இளைஞர்கள் பலர். @தகுதியான வாயப்பை தேடுகிறோம் என்று இளைஞர்கள் தங்கள் நேரத்தையும் ஆற்றல்களையும் வலிமைகளையும் வீணடிக்கிறார்கள். @தான் இலட்சிய வாழ்வு வாழாமல் அத்தகைய வாழ்வு வாழ்வோரை கிண்டலடித்து சமூகத்தின் கோபத்திற்கு ஆளாகின்றனர் பலர். @இனக்கவர்ச்சியை காதல் எனறு எண்ணி தங்கள் உழைப்பு நேரம் பணம் போன்றவற்றை வீணடித்து சந்தேகத்திற்கும் கோபத்திற்கும் உள்ளாகின்றனர் இளைஞர்கள் பலர்.

இளைஞர்கள் வளர்த்துக் கொள்ள வேண்டிய நற்பண்புகள்
இளைஞர்கள் சமூகத்தினருக்கும் பெற்றோருக்கும் தன்னை சார்ந்தவர்களுக்கும் நம்பிக்கையை தங்களுடைய செயல்பாடுகளின் மூலம் ஏற்படுத்த வேண்டும். இளைஞர்கள் தங்கள் எடுத்துக்காட்டான வாழ்வின் மூலம் பிறரை ஊக்கப்படுத்த வேண்டும். இளைஞர்கள் அவசரப்படாமல் பொறுமையோடு சிந்தித்து செயல்பட்டு வாழக் கற்றுக் கொள்ள வேண்டும். இளைஞர்கள் தங்கள் ஈடுபாட்டுடன் கூடிய செயல்பாடுகளுடன் பிறரையும் செயல்படத் தூண்டுமாறு தங்கள் வாழ்வை அமைத்துக் கொள்ள வேண்டும். இளைஞர்கள் தன்னலமற்ற செயல்பாடுகளில் ஆர்வம் காட்ட வேண்டும் செயல்பட வேண்டும். தன்னை சார்ந்தவர்களின் உதவியோடு இளைஞர்கள் முறையான வழிகாட்டுதலை கண்டடைந்து வாழ்வாக்க வேண்டும். உண்மையை பேசுவது வாழ்வாக்குவது இளைஞர்களின் மிக முக்கியமான கடமையாகும். இளைஞர்கள் அனைவரையும் மதி்த்து அன்போடு வாழக் கற்றுக் கொள்ள வேண்டும். ஏற்றத் தாழவற்ற மனநிலைகளை தம்மில் உருவாக்கி சமூகத்திலும் உருவாக்க பாடுபட வேண்டும். சமூக அநீதிகளுக்கு எதிராக இளைஞர்கள் குரல் கொடுக்க வேண்டும் போராட வேண்டும். இளைஞர்கள் தங்கள் தலைமைப் பண்புகளை திறமைகளை வளர்த்தெடுக்க வேண்டும். அர்ப்பண உணர்வை இளைஞர்கள் வெளிப்படுத்த வேண்டும். காலந்தவறாமையை இளைஞர்கள் கடைபிடிக்க வேண்டும். இளைஞர்கள் தங்கள் வார்த்தைகளை வாழ்வாக்க வேண்டும். இளைஞர்கள் சிந்தி்த்து வார்த்தைகளை வெளிப்படுத்த வேண்டும்.